Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 295

(24) A fenti meghatározásnak három fõ eleme van: — A megállapodás vagy összehangolt magatartás két vagy több vállalkozás között jön létre. A nem vállalkozásként mûködõ végsõ fogyasztókkal kötött vertikális megállapodásokra a meghatározás nem vonatkozik; általánosabban: a végsõ fogyasztókkal kötött megállapodások nem tartoznak a 81. cikk (1) bekezdésének hatálya alá, mivel ez csak a vállalkozások közötti megállapodásokra, társult vállalkozások döntéseire és az összehangolt magatartásokra vonatkozik. Ez nem akadályozza a Szerzõdés 82. cikke alkalmazásának lehetõségét. — A megállapodás vagy összehangolt magatartás olyan vállalkozások között áll fenn, amelyek mindegyike — a megállapodás tekintetében — a termelési vagy forgalmazási lánc különbözõ szintjein mûködik. Ez azt jelenti például, hogy az egyik vállalkozás olyan nyersanyagot gyárt, amit a másik vállalkozás alapanyagként felhasznál, vagy az elsõ cég a gyártó, a második a nagykereskedõ, a harmadik pedig a kiskereskedõ. Ez nem zárja ki azt, hogy egy vállalkozás a termelési vagy forgalmazási lánc több szintjén is mûködjön. — A megállapodás vagy az összehangolt magatartás olyan feltételekre vonatkozik, amelyek szerint a szerzõdés felei, a szállító és a vevõ „meghatározott árukat vagy szolgáltatásokat megvásárolhatnak, eladhatnak vagy viszonteladás során értékesíthetnek”. Ezáltal tükrözõdik a csoportmentesítési rendelet célja, hogy a beszerzési és forgalmazási megállapodásokat szabályozza. Ezek olyan megállapodások, amelyek a szállító által szállított áruk vagy szolgáltatások megvásárlásának, értékesítésének vagy viszonteladásának feltételeire és/vagy az ezeket az árukat, illetve szolgáltatásokat felhasználó vevõ általi értékesítés feltételeire vonatkoznak. A csoportmentesítési rendelet alkalmazása szempontjából mind a szállító által szállított áruk vagy szolgáltatások, mind pedig a felhasználás eredményeként létrejött áruk és szolgáltatások szerzõdés szerinti árunak és szolgáltatásnak minõsülnek. A meghatározás kiterjed minden végterméknek és közbensõ terméknek minõsülõ árura és szolgáltatásra vonatkozó vertikális megállapodásra. Az egyetlen kivétel a gépjármûágazat, mindaddig, amíg erre az ágazatra fennáll egy olyan külön csoportmentesítési 2002/34/II. szám rendelet, mint például a Bizottság 1475/95/EK rendelete 9. A szállító által biztosított árukat vagy szolgáltatásokat a vevõ viszonteladóként értékesítheti, vagy alapanyagként felhasználhatja saját termékei vagy szolgáltatásai elõállítása során.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes